text: Danmarks første veteranhjem åbner
  16 august 2010 kl. 15.45
  Nu får de folk, der har været i krig, muligheden for at sætte sig ned og tale med hinanden om oplevelserne i et spritnyt veteranhjem.
  De danske krigsveteraner har nu deres helt eget sted.
  Stedet er i Fredericia, og her kan folk der f.eks. har arbejdet for FN eller været i krig, møde ligesindede der forstår, hvad de har været igennem.
  Veteranhjem Trekantsområdet kan, når det åbner tirsdag formiddag, bryste sig af et program, der byder på både Jernbaneorkestre, forsvarsministre og en delegation af "nye" krigsveteraner, der lige er vendt hjem fra Kosovo.
  
  Aldrig lukket
  Formålet med veteranhjemmet er at styrke sammenholdet og kammeratskabet mellem veteranerne og deres pårørende.
   
  Hjemmet køres af frivillige fra Danske Soldater og Marineforeningen, Hjemmeværnet, Beredskabsstyrelsen og andre med interesse for sagen.
  Hjemmet vil være åbent hele døgnet rundt alle ugens dage hele året for bedst at imødekomme og afhjælpe nogle af de behov, der opstår som følge af tjeneste i forbindelse med udsendelse.
  